宋玉生公園

宋玉生公園（粵拼：sung3 juk6 gung1 sang1 jyun4，葡文：Parque Dr. Carlos d'Assumpção）係澳門半島新口岸嘅一個公園，公園佔地總面積約23,205平方米。1996年10月17號由澳督韋奇立揭幕。 宋玉生公園、何賢公園同藝園形成十字，兩邊係宋玉生廣場，公園用嚟做綠化區。宋玉生公園主要通道舖砌葡萄牙式碎石，兩邊係草坪同小徑。 宋玉生公園喺新口岸填海區，紀念澳門出名土生葡人宋玉生博士而起。佢由葡萄牙設計師弗郎西斯柯·卡代拉·卡勃蘭（Francisco Caldeira Cabral）設計。 設施 教科文中心 澳門教科文中心喺1998年6月29號正式揭幕，已經喺2009年結束營運。裏面有展覽廳、多功能廳同圖書館等設施。 音樂噴泉 音樂噴泉一共70個噴咀，形似魚狀。噴泉嘅音樂同燈光效果由電腦控制，水柱會跟隨音樂而飛舞。 表演時間： 平日下晝6點同夜晚8點半 周末同周日朝早11點、下晝5點、夜晚7點同9點。 其他設施 健身設備 荷塘拱橋 休憩設施 公園開放時間 上晝6點至夜晚11點 交通 巴士 M253 宋玉生廣場（AL. DR. C. D’ASSUMPÇÃO） 路線：1A、10A、17、17S、23、50、N1A M251 捐血中心（CENTRO TRANSFUSÕES SANGUE） 路線：3A、5X、8、10A、12、23、50、MT5 停車場 提供720個私家車車位。 收費： MOP$6（日間） MOP$3（夜間） 日間：上晝8點至夜晚8點前 夜間：夜晚8點至翌日上晝8點前 睇埋 何賢公園 出面網頁 城市指南 - 宋玉生公園